rlitschk/wikidir huggingface dataset:
Eduard Großheim (* 24. September 1900 in Tettenborn; †) weer en düütschen Politiker von de NSDAP. Großheim is 1900 in Tettenborn boren. Von November 1917 bet Januar 1919 hett he Deenst bi’t Militär daan. He hett Bookholler lehrt un weer von 1. Januar 1921 bet 28. Februar 1930 Rieksbeamten bi de Finanzbehörd. Von 1. März 1930 bet 31. Mai 1932 weer he Kommunalbeamten in Weißwasser. He is denn to’n 1. Juni 1932 Börgermeester in Mühlberg/Elbe worrn un dat bet to’n 6. Mai 1934 bleven. An’n 1. Mai 1933 is he in de NSDAP rin. He hett an’n 7. Mai 1934 von Werner Glüer dat Amt as Börgermeester von de Stadt Buxthu övernahmen. Nadem de Börgermeester von Stood, Carl Nörtemann, 1943 na de Wehrmacht intagen worrn is un en Tied lang Eduard Kühl dat Amt övernahmen harr, hett Großheim von’n 6. Juli 1943 bet 1945 ok düt Amt övernahmen. An’n 19. Februar 1945 is he as Börgermeester von Buxthu afsett worrn, nadem he ahn Verlööv Levensmiddel afgeven harr. He weer denn alleen för Stood tostännig. Dor is he Börgermeester bleven, bet de Allieerten de Stadt innahmen un Großheim afsett hebbt. Von’n 1. Oktober 1939 bet Februar 1943 weer Großheim ok Baas
Emil Beyer (* 15. Juli 1883 in Lübeck; † 1971) weer en düütschen Verwaltungsbeamten. Beyer is 1883 in Lübeck boren. He weer 1900 bet 1907 Beroopssoldaat un denn Anstellten bi de Düütsche Levensversekerungsbank. He weer siet 1908 Beamten in’n Polizeideenst bi de Stadt Stood un dor toletzt Baas von de Schutzpolizei. Na de Machtergreifung von de NSDAP 1933 is he an’n 25. März 1933 afsett worrn. Eerst an’n 17. Juli 1933 dröff he denn wedder arbeiden, nu as Magistratsobersekretär bi de Stadt Stood. Nadem Stood in’n Mai 1945 an’t Enn von’n Tweten Weltkrieg von de Briten innahmen worrn is, hebbt se den NSDAP-Börgermeester Eduard Großheim afsett un interneert. Beyer weer to disse Tied Registrater bi de Stadt Stood. De britsche Militärregerung hett Beyer denn an’n 4. Mai 1945 as ne’en Börgermeester insett. He hett düt Amt bet to’n 17. Januar 1946 behollen. Nadem de von Beyer insett Biraad Nicolaus von Borstel as Börgermeester wählt hett, is Beyer sülvs an’n 18. Februar 1946 Standsbeamten worrn. An’n 31. Juli 1948 is he denn in Rohstand gahn. Hartmut Lohmann: Der Landkreis Stade in der Zeit des Nationalsozialismus: „Hier war doch alles nicht so schlimm“. Band 1, Sied 405ff
De Kathedraal vun Amiens (franzöösch Notre-Dame d'Amiens) is de Kathedraal in de noordfranzöösche Stadt Amiens. Mit 200.000 m³ Volumen is se de gröttste gotische Kathedraal in Frankriek. Siet 1981 staht se op de List vun’t Weltkulturarv vun de UNESCO. Mit’n Bo vun de 145 Meter lange un 30 Meter brede Kark hebbt se 1220 anfungen, nadem de öllere Kathedraal in Amiens dör Füer toschannen güng. Toeerst boen se Chor un dat Schipp, dat 1247 trech weer un 42,3 Meter hooch. 1292 weer de hele Kark trech. Later kemen blot noch en poor lütte Kapellen dorto, de anboot worrn sünd. In den Bo liggt de Gräver vun Geoffroy d’Eu un vun Evrard de Fouilloy. Evrard de Fouilloy weer de Bischop, de den Opdrag för de Kathedraal geven harr. De Kathedraal weer Vörbild för vele annere Karken, to’n Bispeel för den Kölner Doom oder de St.-Patrick-Kathedraal in New York. Koordinaten:49° 54′ N, 2° 18′ O
Heinrich Augustin (* 30. Oktober 1937 in Ottens) is en düütschen Politiker von de CDU. Augustin is 1937 in Ottens boren. Na dat Abitur in Buxthu hett he Juristeree un Bueree an de Universitäten Göttingen un Hamborg studeert. Na dat Diplomexamen 1964 hett he den Hoff von sien Vader övernahmen un Augustin weer Buur. 1969 hett he den Meester maakt. Augustin is 1967 in de CDU rin. He is Bezirksvörsitter von de Junge Union worrn un later Viez-Bezirksvörsitter von de CDU. He weer ok Maat in’n Kreis- un Bezirksvörstand. Augustin is 1964 Raadsherr von de Gemeen Ottens worrn. Nadem Ottens 1972 Deel von Buxthu worrn is, weer he von 1972 bet 1986 Raadsherr in Buxthu un von 1976 bet 1986 2. Viez-Börgermeester von de Stadt Buxthu. 1976 is he ok Afornten in’n Kreisdag von’n Landkreis Stood worrn, weer dor Vörsitter von’n Finanzutschuss un siet 1983 CDU-Frakschoonsvörsitter. För den Wahlkreis Buxthu weer he in de 11. un 12. Wahlperiood (von’n 21. Juni 1986 bet to’n 20. Juni 1994) Liddmaat von’n Landdag von Neddersassen. Normdaten: GND: 1033719102 (OGND, AKS) | VIAF: 299906882 | Wikipedia-Personensöök
Heinrich Denicke (* 2. Januar 1856 in Buxthu; † 30. November 1943 in Horborg) weer en düütschen Jurist un Verwaltungsbeamten. Denicke is 1856 as Söhn von’n Koopmann Heinrich David Denicke (1827-1912) in Buxthu boren. Bet he twölv weer, weer he op de Högere Börgerschool in Buxthu un denn op Gymnasium in Hannover. Dor hett he 1874 dat Abitur maakt. He hett dree Johr Juristeree an de Universitäten Heidelberg, Leipzig un Göttingen studeert. Na dat Studium hett he 1877/1878 sien Militärdeenst in Stood bi dat Sleswigsche Artillerie-Regiment Nr. 9 maakt. He weer denn Referendar bi de Amtsgerichten Buxthu, Stood un Freeborg, bi de Landgerichten Stood un Hannover un weer later an dat Oberlandsgericht Celle, bi de Staatsanwaltschaft Stood un Avkaat in Hannover. 1883 is Denicke Hülpsrichter in Ibig worrn. Na de Tied in Ibig is he Syndikus von de Stadt Horborg ween. 1899 is he denn as Nafolger von Julius Ludowieg Börgermeester von de Stadt Horborg worrn un denn von 1903 af an Böverbörgermeester. In disse Tied hett sik Denicke besünners för de Weertschop insett. In siene Amtstied is de Horbörger Tiedhaven mit dree Havenbeckens boot worrn. 1901 is en E-Wark in Bedriev gahn un de eerste Stratenbahn is dör Horborg
Johann Gottlieb Hansing (* 19. November 1754 in Celle; † 24. März 1841 in Horborg) weer en düütschen Verwaltungsbeamten. Hansing is 1754 in Celle boren. He hett Juristeree studeert und is 1777 von de Stadt Horborg as Auditer anstellt worrn. 1784 is he Stadtsekretär worrn un 1790 Stadt-Syndikus. De Amtstied as Syndikus is 1810 dör de Franzosentied ünnerbraken worrn. Hansing hett in de Franzosentied den Naam Jean Theophile Hansing föhrt un weer in de Tied von 1810 bet 1811 Maire von de Mairie Horborg un Kantonsmaire för de Kantons Horborg un Hittfeld. Na 1811 weer he Notar. Nadem de Franzosen an’t Enn von’n April 1814 ut Horborg wedder afrückt sünd, is de ole Stand wedderkamen un Hansing weer wedder Syndikus. Nadem he al 50 Johr för de Stadt Horborg arbeidt harr, is he in’n Oktober 1827 Börgermeester worrn. Dat weer, nadem in de Königlich Hannöversche Landdrostie Lümborg en ne’e Verwaltungsordnung för de Stadt inföhrt harr. Hansing is bet 1835 Börgermeester bleven. In dat Johr is he in Rohstand gahn. He is 1841 in Horborg doodbleven un op’n olen Horbörger Karkhoff begraven. De Graffsteen steiht ünner Denkmaalschuul. Hansing harr den Söhn Heinrich Hansing (* 25. Dezember 1795).
Hans Richard Mentzel (* 1886 in Schönebeck; † 1. November 1957 in Wunsdörp) weer en düütschen Verwaltungsbeamten. Mentzel is 1886 in Schönebeck boren. He weer Börgermeester von Bodenwerder un is 1921 as Nafolger von Wilhelm Oelker Börgermeester von Wunsdörp worrn. An’t Enn von 1925 weer he för korte Tied Börgermeester von Stood, nadem Martin Frommhold dat Amt afgeven harr un bevör Arthur Meyer dat övernahmen hett. Mentzel is denn wedder Börgermeester von Wunsdörp ween un dat bleven bet he 1938 in Rohstand versett worrn is. Blangenbi weer he ok Vörsitter von’n Vörstand von de Spoorkass. Na 1938 weer Mentzel Direkter von dat Landspleegheim in Schönebeck. Na’n Tweten Weltkrieg keem he 1953 na Wunsdörp trügg. He is dor 1957 doodbleven. He weer verheiraadt mit siene Fro Johanne. De beiden harrn twee Kinner. Sien Söhn Hans is 1937 al in’t Öller von 19 doodbleven.
Sangmélima is en Stadt in’n Bezirk Dja-et-Lobo, Region Süd, in Kamerun. De Oort hett 64.227 Inwahners (Stand 2012). Sangmélima liggt op en Höögd von 643 m över de See an’n Stroom Lobo. Üm un bi 50 Kilometer in’n Noordoosten von de Stadt liggt dat 5260 km² grote Faunenreservat Dja. In Sangmélima doot vör allen Bulu leven, de to de Beti-Pahuin höört. De inheemsche Spraak is Bulu, Amtsspraak aver Franzöösch. Den Naam Sangmélima hett de Offzeer von de düütsche Schutztrupp för Kamerun Gunther von Hagen (1884-1923) fastleggt, de 1907 de eerste Baas von’n Schutztruppen-Posten in Sangmélima worrn is. In de Stadt liggt de Kathedraal von Sangmélima, de siet 1963 de Seet von dat kathoolsche Bisdom Sangmélima is. Dat Rebeed harr vörher to dat Bisdom Douala höört. Dör Sangmélima löppt de Natschonalstraat 9, de in’n Süüdoosten na Djoum geiht un in’n Noordwesten na Mbalmayo. In’n Noordwesten von Sangmélima twiegt de Natschonalstraat 17 von de Natschonalstraat 9 af un löppt na Nemeyong in’n Westen. De Stadt hett en lütten Flegerplatz. De kamerunsche Schriever Rémy Sylvestre Medou Mvomo is 1938 in Sangmélima boren. Koordinaten:2° 56′ N, 11° 59′ O
Blagnac (okzitaansch Blanhac) is en Gemeen in’n Kanton Blagnac (Arrondissement Toulouse, Département Haute-Garonne) in de Région Midi-Pyrénées in Süüdfrankriek un höört to de Banlieue von Toulouse. De Gemeen hett 22.217 Inwahners (Stand 1. Januar 2011). De Gemeen liggt op en middleren Höögd von 135 Meter över de See un hett en Rebeed von 16,88 km². De maximale Höögd is 153 Meter un de minimale 119 Meter över de See. In Blagnac liggt de Flegerhaven Toulouse-Blagnac un en Airbus-Wark. De wichtigste Sport is Rugby Union. De Vereen Blagnac SCR is in de tweethöögste Liga Pro D2. Blagnac hett Partnerschoppen mit: Buxthu, Neddersassen (siet 1985) Pomigliano d’Arco, Kampanien Orenburg, Russland Serge Oustiakine (1961-2013), Jazzmusiker Blagnac. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen Blagnac (franzöösch) Koordinaten:43° 38′ N, 1° 23′ O
Horborg-Willemsborg weer en Stadt in’n Regerungsbezirk Lümborg von de prüüßsche Provinz Hannover, de in disse Form von 1927 bet 1937 bestahn hett. De Stadt Hamborg, de an’t Noordöver von de Elv leeg un en egen Stadtstaadt billt, is in dat 19. Johrhunnert und to Anfang dat 20. Johrhunnert düchtig wussen. Op Eilannen in de Elv leeg Willemsborg, dat eerst 1925 de Stadtrechten kregen harr, un op dat Süüdöver de Stadt Horborg, de all beid to dat Königriek Hannover un siet 1867 to Prüßen höört hebbt. Horborg is vörher al grötter worrn, as 1888 de Gemenen Heimfeld un Wilsdörp, an’n 1. April 1906 Lauenbrook un an’n 1. April 1910 Eißendörp Deel von de Stadt worrn sünd. Üm gegen de Weertschopskraft von Hamborg wat gegentosetten, wull Prüßen en grote Stadt an de Süderelv. Dorüm sünd to’n 1. Juli 1927 dör dat Ünnerelvgesett Horborg un Willemsborg to een Stadt tohoopleggt worrn. Tohoop harrn de beiden Öörd üm un bi 110.000 Inwahners un hebbt so en Grootstadt billt. Horborg-Willemsborg is de Seet von de Kreisverwaltung von’n Kreis Horborg bleven, ofschoonst de Stadt nu en egen Stadtkreis billen dee un nich mehr Deel von’n Kreis Horborg weer. Dör dat Groot-Hamborg-Gesett is Horborg-Willemsborg to’n 1. April
Walter «Haetti» Friedrich Haettenschweiler (* 3. Januar 1933 in Zug; † 7. Oktober 2014) weer en Swiezer Schriftentwerfer, de vör allen dör sien Schriftoort Haettenschweiler bekannt wurr.. Haettenschweiler is in Zug upwussen un hett van 1950 bit 1955 de Zürcher Hochschule der Künste besöcht. Bekannt wurr he dör de mit Armin Haab gestalt Schriftoort schmalfette Grotesk för de Bookreeg Lettera. Stilistisch sünd sien Schriftentwürfe de so nömmt Swiezer Typografie totoordnen. He hett Logos un Schrifttüüg för Firmen as de Hoppe AG un mehrere Breefmarkenserien för de Swiezer Post gestalt. Grafiker «Haetti» ist gestorben. In: Neue Zuger Zeitung van’ 13. Oktober 2014 Urs Tremp: Entwerfer und Gestalter. Nahroop in: NZZ am Sonntag van’ 19. Oktober 2014 Normdaten: GND: 132742977 (OGND, AKS) | VIAF: 8555998 | Wikipedia-Personensöök
Pieter Brueghel de Ole (* twischen 1525 un 1530 in Breda oder Bree; † 5. September 1569 in Brüssel) weer en Maler vun de nedderlandsche Renaissance. He is bekannt för siene Biller vun’t Buernleven in’t Flandern vun dat 16. Johrhunnert. Bruegel weer en Schöler vun Pieter Coecke van Aelst. He arbeid toeerst in Antwerpen un siedel sik – na ene Reis na Italien twischen 1552 un 1555 – denn 1563 in Brüssel an. Sien ganz egenen Stil liggt twischen Manierismus un Barock. Een vun siene bekanntsten Warken is dat Bild De nedderlandschen Sprickwöör (hüüt in de Gemäldegalerie in Berlin), op dat över eenhunnert nedderlandsche Sprickwöör to’n Deel grotesk dorstellt warrt. He weer de Vader vun Pieter Bruegel de Junge un vun Jan Bruegel de Ole un begrünn dormit en ganze Malerdynastie. Roger H. Marijnissen: Bruegel. Das vollständige Werk, Köln 2003, ISBN 3-89340-046-X. Rainald Grosshans: Pieter Bruegel d. Ä.: Die niederländischen Sprichwörter. Berlin: Gemäldegalerie 2003, ISBN 3-88609-484-7. Martin Missfeldt: Pieter Bruegel d. Ä.: Die niederländischen Sprichwörter. CD-ROM, DUPLICON, 1998, ISBN 3-936697-02-7. Pieter Bruegel. Mehr Biller, Videos oder Audiodateien to’t Thema gifft dat bi Wikimedia Commons.
Dalwhinnie is en Whisky-Brenneree in Schottland. Se liggt in den Oort Dalwhinnie in’n Inverness-shire. De Hüüs vun de Brenneree sünd in de schottischen Denkmollisten in de Kategorie B inordent. De Destille höört to den Kunzern Diageo un tellt to jemehr Reeg vun Classic Malts. De Dalwhinnie-Brenneree is 1897 vun John Grant, George Sellar un Alexander Mackenzie ünner den Naam Strathspey grünnt worrn. De Produkschoon güng 1898 los. Man, de dree Besitters keem al en poor Maanden later in finanzielle Noot, so dat de Brenneree al in’n November 1898 vun John Sommerville & Co. un A P Blyth & Sons övernahmen worrn is. Se geven ehr den Naam Dalwhinnie un geven den Architekt Charles Chree Doig den Opdrag en poor Ännern an de Destille to maken. 1905 is de Brenneree vun Cook & Bernheimer, den dormols gröttsten amerikaanschen Brenner, in en Aukschoon köfft worrn. Dat weer dat eerste mol in de Historie, dat en schottische Brenneree in den Besitt vun en utlännsch Ünnernehmen gahn is. MacDonald Greenlees & Williams Ltd. hebbt 1919 ünner dat Regeer vun Sir James Calder de Brenneree övernahmen, de 1926 an de Distillers Company Limited (DCL) gahn is un 1930 an de Scottish Malt Distilleries (SMD) övergeven
Terry O’Quinn (* as Terrance Kevin Quinn 15. Juli 1952 in Sault Ste. Marie, Michigan) is en US-amerikaanschen Schauspeler. O’Quinn tellt to de US-amerikaanschen Schauspelers, de vör allen in Nevenrullen to sehn sünd. In de 1980er Johren weer he in de Titelrullen vun de Horrorfilmen The Stepfather un Stepfather II to sehn un harr verschedene Optreden in Feernsehregen, so as Star Trek: The Next Generation oder The X-Files. In Millennium harr he en Nevenrull, de fakener wedder optreden is. Gröttere Bekanntheit kreeg he dör sien Rull in de Feernsehreeg Lost, in de he vun 2004 bit 2010 een vun de Hööftrullen speelt hett, vör de he ok ehrt worrn is. Na de Reeg hett he plaant tosamen mit Michael Emerson en egene Reeg to produzeren. De Rechten an dat Projekt harr sik 2010 de NBC sekert, man en Pilotfolg is opletzt doch nich dreiht worrn. In’n Februar 2012 is he op een vun de Hööftrullen in de ABC-Thriller-Reeg 666 Park Avenue besett worrn. O’Quinn is siet 1979 verheiraat un hett twee Kinner. O’Quinn is för sien Schauspeelwark bit hüüt (Dezember 2014) 21 mol för Film- und Feernsehpriesen vörslahn wesen. Wunnen hett he dorvun veer: 1988: den NSFC Award, 3. Platz
Hilke „Hilly“ Martinek (borene Tiedemann; * 9. September 1977) is en düütsche Dreihbookschrieversche. Tiedemann is as Dochter von Christa un Hans-Peter Tiedemann (1945-2012; later Samtgemeendirekter in de Samtgemeen Sietland) boren un in Helmworth opwussen. Se hett dat Abitur an dat Gymnasium Oterndörp maakt un denn in Hamborg leevt. Dor hett se Reisverkehrskoopfro lehrt. Se hett an’n 9. September 1999 den Dreihbookschriever Krystian Martinek freet. De beiden hebbt dree Kinner un doot in Eppendörp leven. He hett ehr dor to bröcht, ok sülvs Dreihböker to schrieven. Toeerst hett se Dreihböker för enkelte Episoden von de Serien St. Angela un Der Pfundskerl schreven. För de Reeg Das Traumhotel hett se tohoop mit ehren Mann de Dreihböker för de Folgen Verliebt auf Mauritius, Zauber von Bali, Seychellen, Afrika, Chiang Mai, Malediven, Vietnam, Brasilien un Myanmar schreven. In dat Dreihbook för den Film Honig im Kopf hett Martinek ehr egen Erfohrungen mit Demenz verarbeidt. Ehr Vader is 2012 doodbleven un harr lang Demenz. An dat Dreihbook hett ok Til Schweiger mit arbeidt. De Film is an’n 25. Dezember 2014 in de Kinos kamen. Martinek sülvs dükert dor ok in en Nevenrull op. Siet November 2012 bedrifft se in Eppendörp en Laden för Snökerkraam, den
Johann von Harten (* 31. März 1867 in Neerönnbeek-Dillen; † 9. Oktober 1926 in Lobbendörp) weer en plattdüütschen Schriever. Von Harten is 1867 in Neerönnbeek-Dillen boren. Later weer he op de Lehrerpräparandanstalt in Deefholt un dat Lehrerseminar in Hannover. 1888 is he Schoolmeester in Listringen worrn un 1894 in Fähr-Lobbendörp. Von’n Werserstrann’. Plattdütsche Dichtungen. Heft I. Ulk un Jux. Sülvsverlag, Listringen [1893] Von’n Werserstrann’. Plattdütsche Dichtungen. Heft II. Kunterbunt. Listringen [1893] Von’n Werserstrann’. Plattdütsche Dichtungen. Heft IV. Jan Ohm al Filosofiker. Listringen [1893] Von’n Werserstrann’. Plattdütsche Dichtungen. Heft V. Plattdeutsche humoristische Szene. [ca. 1893] Von’n Werserstrann’. Plattdütsche Dichtungen. Heft VI. Rätselbeernd. Listringen [1894] Rosengaarn. Plattdütsche Kinnerrimels. Schaffstein, Köln [1920] List vun plattdüütschen Schrievers Johann von Harten in de Datenbank Die niederdeutsche Literatur (hoogdüütsch) Normdaten: GND: 137625685 (OGND, AKS) | LCCN: n84075709 | VIAF: 53086306 | Wikipedia-Personensöök
De Pinie (Pinus pinea) is en Boom ut dat Geslecht vun de Föhren ut de Familie Föhrenplanten. De Pinie warrt mehrst 12 bet 20 Meter hooch, weniger faken ok bet to 25 Meter. Typisch is de Schirmform vun ehr Kroon. De smeetschen, dat ganze Johr grönen Nadeln staht jümmer in Poren un sünd mehrst 9-16 Zentimeter lang un 1-1,5 Millimeter dick. De Tappen bruukt dree Johren bet se riep sünd; se sünd symmetrisch, 8-15 Zentimeter lang un bet to teihn Zentimeter breed. De Saat is so wat twee Zentimeter lang. De Pinie is temlich övelnehmsch bi Frost. De Pinie kummt hüüt in’n helen Ruum üm de Middellannsche See vör un präägt dor faken de Landschop. Se warrt al siet de Antike veel plant, so dat dat Rebeet, in dat se fröher heemsch weer, nich mehr uttomaken is. Mööglich is, dat se op de Iberische Halvinsel tohuus weer. De Pinie is al in de Antike mehrst wegen de Pinienkarnen plant worrn. De Pinienwoolden an de Küst vun de Middellannsche See gaht woll alltohoop op ole Plantaschen trüch, denn för de Pinie is dat Küstenklima nich ideal. Dat Holt hett keen groten Weert un warrt to’n Bispeel as Boholt un för de
Johannes Reinecke (* 6. November 1839 in Stood; †) weer en plattdüütschen Schriever. Reinecke is 1839 as Söhn von en Polizeibeamten in Stood boren un hett dor leevt bet he 16 weer. 1855 is he as Freewilligen na de hannöversche Artillerie gahn. 1866 hett he dor as Füürwarker ophöört, hett bi de Tollverwaltung anfungen un is fakener versett worrn. Toletzt is he 1890 Stüürinspekter in Lümborg worrrn un 1903 in Rohstand gahn. Üm 1914 rüm hett he in Hamborg leevt. Op Platt hett he blots een Book mit Plattdütsche Gedichte rutbröcht. He hett aver ok för Dagbläder in Hamborg, dat Hannöversche un dat Holsteensche schreven. Plattdütsche Gedichte. Sülvsverlag, Hamborg 1912 List vun plattdüütschen Schrievers A. Steinhage: Deutschlands, Os̈terreich-Ungarns und der Schweiz Gelehrte, Künstler und Schriftsteller in Wort und Bild. 1911, Sied 459 Johannes Reinecke in de Datenbank Die niederdeutsche Literatur (hoogdüütsch)
Heinrich Schriefer (* 22. Januar 1847 in Slussdörp; † 22. Dezember 1912 in Kassbrook) weer en plattdüütschen Schriever. Schriefer is 1847 as Söhn von en Törfbuur in Slussdörp in dat Düvelsmoor boren. He weer op dat Seminar in Stood un is denn Schoolmeester in Söttmer ween. 1867 bet 1874 weer he Schoolmeester in Ottersteen un siet 1877 in Kassbrook. Dor is he 1912 denn ok doodbleven. In Kassbrook is vondaag de Heinrich-Schriefer-Straat na em nöömt. Plattdüütsch: Aus dem Düwelsmoor : Skizzen und Gedichte. Schulze, Ollnborg 1878 Aus dem Moor. Band 1. Der rothe Gerd und andere Geschichten. M. Heinsius Nachf., Bremen 1892 Hoochdüütsch: Hagen und Stotel. Die Geschichte beider Ämter. A. Schultz, Geestmünn 1901 Heinrich Schriefer in de Datenbank Die niederdeutsche Literatur (hoogdüütsch) Normdaten: GND: 1023577976 (OGND, AKS) | VIAF: 304928641 | Wikipedia-Personensöök
Bruno Peyn (Schrieversnaam ok Johannes Batt; * 8. Juni 1887 in Cuxhoben; † 31. Mai 1970 in Kampen) weer en plattdüütschen Schriever. Peyn is 1887 in Cuxhoben boren. He güng dor ok na School, de letzten Johren aver op en Gymnasium in Hamborg. He hett an de Universitäten Tübingen un Berlin studeert un an de Universität Marburg sien Staatsexamen maakt. 1911 is he in Hamborg Schoolmeester worrn. He hett 1913 sien Dokter över dat Thema Theodor Storms lyrisches Schaffen maakt. In’n Eersten Weltkrieg weer he Soldaat. He weer al vör 1933 Liddmaat von de NSDAP. In de Tied von’n Natschonalsozialismus weer he Baas von de Landsschriftdomskamer in’n Go Hamborg. 1933 is he Baas von de Albrecht-Thaer-School worrn. He weer ok Geschäftsföhrer von de Nedderdüütsche Bühn Hamborg, wat 1946 dat Ohnsorg-Theater worrn is. Nadem he in Rohstand gahn is, hett he in’n Sommer op Sylt leevt un in’n Winter in Blanknees. He is 1970 op Sylt doodbleven. Sien Nalass liggt vondaag in de Staats- un Universitätsbibliothek Hamborg. 1934 hett he den Stavenhagen-Pries von’n Neddersassischen Bühnenbund kregen un 1938 för De Dröschmaschin den Richard-Ohnsorg-Pries. Sunte Maria tou’m Schare. Een Hamborger Singspel in fiw Optög. Hartung, Hamborg 1923 Gudrun. Schauspill in fiw Optög.
Peter Kuhweide (Schrieversnaam ok C.G. Hilgenstock; * 16. März 1940 in Wupperdaal) is en plattdüütschen Schriever. Kuhweide is 1940 as Söhn von den Bankanstellten Ferdinand Kuhweide un de Afthekenhelperin Gertrud, borene Brüning, in Wupperdaal boren. Bet 1943 hett de Familie in Gennebreck an’n Bahnhoff Schee leevt un denn von 1943 bet 1950 an’n Pennekamp bi Hobeuken. Kuhweide is denn von 1950 af an in Hasselkusen opwussen un weer op dat Wilhelm-Dörpfeld-Gymnasium in Elberfeld. 1960 hett he an de Universität Hamborg anfungen to studeren un hett dat Studium 1966 as Diplom-Holtweert afslaten. He weer von 1967 bet 1974 PR- un Warvfachmann in de Informatschoonsstell von de Forst- un Holtweertschop in Düsseldörp un na disse Tied fre’en Schriever un Fachjournalist. 1974 is he na Grasbarg tagen, 1999 na de Lee un 2007 wedder na Grasbarg (Ottersteen). 1978 hett he den Klaus-Groth-Pries wunnen. He is verheiraadt mit de Schrieversche un Künstlerin Martina Werner. 100 Suorten Greun. Gedichte im westfälischen Dialekt. Peter, Rothenburg ob der Tauber 1976 Übersetzungen in eine tote Sprache. Westfälisch-hochdeutsches Elementarbuch. Verlag Atelier im Bauernhaus, Hu’e 1979, ISBN 3-88132-039-3 Westfälische Gedichte. Sülvsverlag, Bremen 1979 Höörspelen: De Resthoff. (NDR 23. August 1976, WDR 14.April 1977) Söben Daag Fleesch. (RB, NDR 13. Dezember
Fritz Klein (* 23. März 1937 in Hamborg; † 2. Dezember 2014 ok dor) weer en düütsch Sportjournalist un Medienünnernehmer. Nah en journalistisch Utbillen wurr Klein 1976 Hööftafdeelensleiter in’ NDR un weer af 1987 Nahfolger vun Hans-Heinrich Isenbart as Sportkoordinator vun de ARD. He weer in de 1980er Johren Moderater vun de Sportschau vun de ARD un hett tallriek sportlich Grootereignisse as Olympisch Spelen un Football-Weltmeesterschapen kommenteert. 1991 hett Klein de Agentur RTV Sport Sales Promotion GmbH grünnd, mit de he bit to sien Dood Sportverbände beraaden hett. Ex-"Sportschau"-Moderator Fritz Klein ist tot Trauer um Fritz Klein | Pressemitteilung NDR Norddeutscher Rundfunk Internetsiet vun RTV Sport Sales Promotion GmbH